Para os anglicanos estes dous sacramentos foron instituídos polo propio Señor Xesús Cristo. Os demais ritos sacramentais da Igrexa tamén son aceptados, aínda que non foron instituídos por [E1]Cristo[/E1], pero son recoñecidos por ser, en parte, estados de vida aprobados nas Escrituras: a Confirmación, Penitencia, Ordes, Matrimonio e a Unción dos enfermos.
A Reforma Anglicana buscou ser a "vía media" entre os extremos romanos e puritanos. Así aceptan os dous sacramentos do Evanxeo: o Santo Batismo, a través do cal a persoa é feita membro da Igrexa de Cristo, sendo que tal graza é complementada na Confirmación, e na Santa Comunión, que une ao cristián ao sacrificio de [E2]Cristo Xesús[/E2] que os alimenta co seu corpo e sangue.